विंटर एडवेंचर शिविर से लौटे स्काउट्स
राज्य पुरस्कार के लिए कर सकेंगे आवेदन
भास्करन्यूज | बहल
शिमला के तारा देवी में संपन्न विंटर एडवेंचर शिविर में बीआरसीएम पब्लिक स्कूल ज्ञानकुंज के आठ स्काउट्स ने भाग लिया। यह जानकारी देते हुए स्काउट्स मास्टर भीम सिंह पूनियां ने बताया कि जोगेंद्र सिंह श्योराण के कुशल मार्गदर्शन में स्काउट्स ने 20 से 24 दिसंबर तक विभिन्न कार्यक्रमों में हिस्सा लिया।
स्कूल पहुंचने पर प्रधानाध्यापक राजेश झाझड़िया ने स्काउट्स का स्वागत किया और शिविर में सीखी गई बातों के बारे में अन्य विद्यार्थियों के साथ साझा करने के लिए प्रेरित किया। शिविर में युवराज, नवीन कुमार, पंकज, भव्य शर्मा, विकास, मनदीप, सुरेन्द्र, रणसिंह ने नॉट मेकिंग, दिशाओं का ज्ञान, नियम, प्रार्थना, झंडा गीत, प्रतिज्ञा, गैजेट्स बनाना आदि प्रतियोगिताओं में उत्कृष्ट प्रदर्शन किया। इसके अलावा कैम्प फायर में गाने, भजन डांस के माध्यम से मनोरंजन किया। प्रधानाध्यापक राजेश झाझड़िया ने बताया कि सभी आठों स्काउट्स ने राज्य पुरस्कार प्राप्त करने की योग्यता हासिल की है। इस अवसर पर स्कूल स्टाफ विद्यार्थी मौजूद थे।
बहल। तारा देवी शिमला में आयोजित स्काउट्स शिविर में भाग लेने के बाद स्कूल पहुंचे स्काउट्स स्कूल प्रधानाध्यापक राजेश झाझडिय़ा के साथ।
hin_Deva hin_Deva bho_Deva hin_Deva hin_Deva bho_Deva